Pielikums

Veselības ministrijas Datums skatāms laika zīmogā

rīkojumam Nr. 207

**Paziņojums par līdzdalības iespējām attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Informatīvais ziņojums. |
| 2. | Dokumenta nosaukums | Par nekustamo īpašumu atsavināšanu Rīgas pilsētas teritorijā veselības aizsardzības vajadzībām |
| 3. | Politikas joma un nozare vai teritorija | Veselības nozares politika. |
| 4. | Dokumenta mērķgrupas | Lēmuma tiesiskais regulējums attiecas uz valsts sabiedrības ar ierobežotu atbildību “Rīgas psihiatrijas un narkoloģijas centrs”[[1]](#footnote-1), turpmāk – Slimnīca klientiem, apmeklētājiem un darbiniekiem. |
| 5. | Dokumenta mērķis un sākotnēji identificētās problēmas būtība | Slimnīcas lietošanā valsts pārvaldes uzdevumu izpildei nodots valsts nekustamais īpašums - Tvaika ielā 2, Rīgā, kas sastāv no zemesgabala (zemes vienības kadastra Nr. 0100 016 0053) 76 155 m² platībā un ar to saistītām 34 ēkām īpašuma tiesības uz šo valsts nekustamo īpašumu nostiprinātas Rīgas pilsētas zemesgrāmatā uz valsts vārda Veselības ministrijas personā. Uz valstij piederošā zemesgabala izvietotās Slimnīcas apbūves centrā atrodas sabiedrībai ar ierobežotu atbildību “RĪGAS PSIHONEIROLOĢISKO SLIMNIEKU REHABILITĀCIJA” (40003069867), turpmāk – Privātpersona, piederošs dalītais[[2]](#footnote-2) nekustamais īpašums – 4-stāvu ražošanas ēka ar kadastra apzīmējumu 0100 016 0053 074 un garāžas ēka ar kadastra apzīmējumu 0100 016 0053 014. Ēkas nonāca Privātpersonas īpašumā privatizācijas rezultātā pirms zemesgabala nodošanas Latvijas Republikas Veselības ministrijas valdījumā. Abās minētajās ēkās Privātpersona veic darbību, kas nav saistīta un nav savienojama ar Slimnīcas sniegtajiem veselības aprūpes pakalpojumiem, piemēram, vakartērpu noma un dažādu preču ražošana, kā arī dažādu transportlīdzekļu un to detaļu glabāšana. Ražošanas ēka pastāvīgi tiek izmantota kā Privātpersonas valdes locekļa un viņa ģimenes dzīvojamās telpas. Faktiski Slimnīcas kompleksa centrā atrodas Privātpersonai piederoša ražošanas ēka, uz kuru nav attiecināmas ārstniecības iestādēm noteiktās higiēniskā un pretepidēmiskā režīma pamatprasības[[3]](#footnote-3), tostarp – prasības telpu un apkārtējās vides tīrībai, atkritumu apsaimniekošanai, infekcijas izplatīšanās risku profilaksei un ierobežošanai, u.c. Papildus, ievērojot pacientu blīvumu un Slimnīcas rīcībā esošo telpu platību, konstatējams, ka Slimnīcai šobrīd katastrofāli trūkst telpas veselības aprūpes pakalpojumu pienācīgai sniegšanai. Lai nodrošinātu kultūras pieminekļa kompleksa aizsardzību un Slimnīcas pienācīgu darbību veselības aizsardzībā, nepieciešams veikt uz valstij piederošā zemesgabala Tvaika ielā 2, Rīgā izvietotā Privātpersonai piederošā dalītā nekustamā īpašuma – 4-stāvu ražošanas ēka un garāžas ēka, atsavināšanu sabiedrības vajadzībām. |
| 6. | Dokumenta izstrādes laiks un plānotā virzība | Informatīvo ziņojumu plānots pieteikt izsludināšanai Valsts sekretāru sanāksmē 2020.gada 16.jūlijā. |
| 7. | Dokumenti | Sākotnējās ietekmes novērtējuma ziņojums (anotācija). Pielikumi nr.1.Ministru kabineta sēdes protokollēmuma projekts, nr.2.Informatīvais ziņojums. |
| 8. | Sabiedrības pārstāvju iespējas līdzdarboties | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.3.apakšpunktam, iesaistoties publiskajā apspriešanā. |
| 9. | Pieteikšanās līdzdalībai | Priekšlikumus par noteikumu projektu, norādot kontaktinformāciju (vārdu, uzvārdu, adresi, tālruņa numuru un e-pasta adresi), iespējams sniegt līdz 2020.gada 10.jūlijam. |
| 10. | Cita informācija | Nav |
| 11. | Atbildīgā amatpersona | Dace Zeltiņa, tālrunis 67876004, e-pasta adrese: dace.zeltina@vm.gov.lv. |

Departamenta direktors/pastāvīgās nodaļas vadītājs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Dace Zeltiņa)

Valsts sekretārs: (\*paraksts ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ D.Mūrmane-Umbraško

1. Ārstniecības iestādes reģistrācijas kods 010012202. [↑](#footnote-ref-1)
2. Saskaņā ar likuma „Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14. panta pirmo daļu valsts nekustamais īpašums ir patstāvīgs īpašuma objekts. [↑](#footnote-ref-2)
3. Ministru kabineta 2016. gada 16. februāra noteikumi Nr. 104 “Noteikumi par higiēniskā un pretepidēmiskā režīma pamatprasībām ārstniecības iestādē”. [↑](#footnote-ref-3)